Partee Deynlagh Soshiallagh y Ghermaan

She partee politickagh deynlagh-soshiallagh 'sy Ghermaan eh **Partee Deynlagh Soshiallagh ny Germaan** (*). She fer jeh'n daa phreeu-pharteeyn 'sy Ghermaan, myrane lesh y phartee cumaadagh [[CDU/CSU]]. She [[Sigmar Gabriel]] y fer stiuree.

== Shennaghys ==
Ren [[Co-heshaght Cadjin Labreeyn ny Germaan]] (, ADAV), va bunnit 'sy vlein 1863, as [[Partee Deynlagh Soshiallagh Labreeyn ny Germaan]] , SDAP), va bunnit 'sy vlein 1869, covestey rish nyn geilley 'sy vlein 1875 fo'n enmys [[Partee Soshiallagh Labreeyn ny Germaan]] (, SAPD). Veih ny bleeantyn 1878 derrey yn vlein 1890 va streean currit er cruinnaghtyn as yn eiyrtys oc bun y toshiallaghys y chur er oaie fo ny [[Leighyn Noi-Hoshiallaghys]], agh gyn y wooise da ny leighyn shen hooar y partee rheynn jeh pohlldey yn phobble. 'Sy vlein 1890, tra va'n streean scughit as tra v'ad jargal rollaghyn reihyssagh y chur er aaragh, ren y partee ceaghley yn ennym echey myr y lhieggan noa-emshyragh.

Gyn y wooise da conaant y [[Nah Eddyr-ashoonaghys]] shassoo noi'n [[Chied Chaggey Dowanagh]], ren yn SPD votal er son caggey 'sy vlein 1914. Myr eiyrtys er shen as er yn [[Irree-magh Yerrey Fouyir|Irree-magh Bolsheavagh]], ren olteynyn y çheu chlee as y çheu vooar-chlee jeh'n SPD cur parteeyn elley er bun. By eh [[Commeeys Spartacus]] y chied, [[Partee Deynlagh Soshiallagh Seyr ny Germaan]] ny lurg, as [[Partee Cummynagh ny Germaan]] ny s'anmey. Lurg y vlein 1918 va paart mooar ec yn SPD ayns corys politickagh [[Pobblaght Weimar|Phobblaght Weimar]], ga nagh ren eh shassoo 'sy reiltys myr co-phartee agh ayns ny bleeantyn 1918-1921, 1923 as 1928-1930. Ren [[Adolf Hitler]] cur lhiettrimys er y phartee fo conaantyn y [[Slattys Pooaraghey 1933|Clattys Pooaraghey]]. Va oikee ennagh jeh'n phartee currit ayns pryssoon ny marrooit ec ny [[Natsee]]yn as hie fir elley jeu harrish y vooir 'syn eebyrtys. Tra v'ad 'syn eebyrtys ren ad doltey yn ennym [[Sopade]].

'Sy vlein 1945 ren ny forseyn cochaarjagh ayns cryssyn y Neear lhiggal da cur er bun kiare parteeyn politickagh. Er yn oyr shen va'n [[Unnaneys Deynlagh Creestee ny Germaan|Unnaneys Deynlagh Creestee]], [[Partee Deynlagh Seyr ny Germaan|Partee Deynlagh Seyr]], [[Partee Cummynagh ny Germaan|Partee Cummynagh]] as yn SPD currit er bun. Ayns [[Cryss y Chummaltys Soveidjagh]] ren ny Soveidjee cur broo er yn SPD partee cadjin y chur er bun lesh ny Cummynee myr [[Partee Unnaneaght Soshiallagh ny Germaan]] (, SED). Ayns ny cryssyn heear va lhiettrimys currit er y Phartee Cummynagh ec Quaiyl Vunraghtoil Chonastagh y Ghermaan Heear 'sy vlein 1956. Veih'n vlein 1949, ayns Pobblaght Chonastagh y Ghermaan she yn SPD fer jeh'n daa phreeu-phartee, as she yn Unnaneys Deynlagh Creestee yn fer elley. Eddyr ny bleeantyn 1969 as 1982, as 1998 as 2005 by Hoshiallee Gheynlagh [[Shansyleyryn ny Germaan]] as ayns ny bleeantyn elley by Gheynlaghteyryn Creestee ny Shansyleyryn elley.

== Jeeagh neesht er ==
* *Bundestag* 
* [[Pobblaght Weimar]]
* [[Politickaght ny Germaan]]
* [[Rolley parteeyn politickagh 'sy Ghermaan]]

== Lhaih tooilley ==
* Carl E. Schorske, *German Social Democracy, 1905-1917: The Development of the Great Schism* (Harvard University Press, 1955).
* Vernon L. Lidtke, *The Outlawed Party: Social Democracy in Germany, 1878-1890* (Princeton University Press, 1966).
* Abraham J. Berlau, *The German Social Democratic Party*, 1914-1921 (Columbia University Press, 1949).
* Erich Matthias *The Downfall of the Old Social Democratic Party in 1933* pages 51-105 from *Republic to Reich The Making of the Nazi Revolution Ten Essays'' edited by Hajo Holborn, (New York: Pantheon Books, 1972).

## Kianglaghyn mooie

* Ynnyd-eggey oikoil y phartee